BANPU เข้าลงทุนโซลาร์ฟาร์มในญี่ปุ่น รวมกำลังผลิตตามสัดส่วนหุ้น 37MW
BANPU ลงทุนโซลาร์ฟาร์มหลายแห่งในญี่ปุ่น รวมกำลังผลิตตามสัดส่วนถือครอง 37 MW มองหาโอกาสลงทุน-เข้าซื้อกิจการพลังงานทดแทนในเอเชียเพิ่ม มุ่งสู่เป้าหมายกำลังผลิตไฟฟ้า 200MW ภายใน 3 ปี
14 ส.ค. 2558

บริษัท บ้านปู จำกัด (มหาชน) หรือ BANPU เปิดเผยว่า บริษัทเข้าลงทุนโครงการโรงไฟฟ้าพลังแสงอาทิตย์ในญี่ปุ่นหลายโครงการทั้งในตอนเหนือและตอนกลางของประเทศ รวมกำลังผลิตติดตั้งตามสัดส่วนการถือครองเท่ากับ 37 เมกะวัตต์ ซึ่งบริษัทยังอยู่ระหว่างการประเมินโอกาสการลงทุนและการเข้าซื้อกิจการพลังงานทดแทนในภูมิภาคเอเชียแปซิฟิกเพิ่มเติมทั้งในจีน อินเดีย และประเทศต่างๆ ในอาเซียน เพื่อไปสู่เป้าหมายกำลังผลิตไฟฟ้าพลังงานทดแทน 200 เมกะวัตต์ภายใน 3 ปี
ขณะที่บริษัทเดินหน้าขยายพอร์ตการลงทุนในธุรกิจไฟฟ้าทุกโครงการในทุกประเทศกว่า 2,300 เมกะวัตต์ภายในปี 61 จากที่มีอยู่ 1,400 เมกะวัตต์ในปัจจุบัน